ส่วนที่ 1

ข้อมูลสรุป (Executive Summary)

บริษัท ทีดับบลิวแซด คอร์ปอเรชั่น จำกัด (มหาชน) (“บริษัท”)
ก่อตั้งจากประสบการณ์การเป็นผู้จำหน่ายโทรศัพท์เคลื่อนที่และอุปกรณ์สื่อสาร
ของนายพุทธชาติและนางปิยะนุช รังคสิริ ซึ่งเป็นผู้ที่ริเริ่มการเปิดร้านจำน่ายโทรศัพท์
เคลื่อนที่เป็นรายแรกในศูนย์การค้ามาบุญครอง ต่อมาในวันที่ 22 ธันวาคม 2536
จึงจดทะเบียนจัดตั้งเป็นบริษัท พี.ซี.คอมมู นิเคชั่น แอนด์ ทรานสปอร์ต จำกัด
ด้วยทุนจดทะเบียนเริ่มแรกจํานวน 1,000,000 บาท
โดยมีวัตถุประสงค์หลักในการประกอบธุรกิจเป็นผู้จำหน่ายโทรศัพท์เคลื่อนที่และอุปกรณ์สื่อสาร
และเปลี่ยนชื่อเป็น บริษัท ทีดับบลิวแซด คอร์ปอเรชั่น จำกัด ในปี 2547
จากการที่ผู้บริหารมีประสบการณ์ ความสามารถและมีความชำนาญในธุรกิจสื่อสารโทรคมนาคม
ส่งผลทำให้บริษัทสามารถขยายธุรกิจได้อย่างต่อเนื่องทั้งในด้านการขายปลีกและการขายส่ง
และเมื่อวันที่ 19 มกราคม 2550 บริษัทได้จัดตั้งบริษัทย่อย คือ บริษัท แซม คอร์ปอเรชั่น จำกัด
(“บริษัทย่อย”) ขึ้น ด้วยทุนจดทะเบียน 20.00 ล้านบาท โดยบริษัทถือหุ้นร้อยละ 99.99
เพื่อจัดจำหน่ายโทรศัพท์เคลื่อนที่ ปัจจุบันบริษัทมีตัวแทนจำหน่ายกว่า 500 รายทั่วประเทศ
และมีสาขาทั้งหมดจำนวน 41 แห่งซึ่งส่วนใหญ่ตั้งอยู่ใน Prime Area โดยแบ่งเป็น 23
สาขาภายใต้ชื่อ “Telewiz” และ 4 สาขา ภายใต้ชื่อ “Telewiz Express” 11 สาขา
ภายใต้ชื่อ “TWZ Shop” 1 สาขา ภายใต้ชื่อ “M Shop” 1 สาขา ภายใต้ชื่อ “Nokia Shop”
และอีก 1 สาขา ภายใต้ชื่อ “ TWZ Mobile Solution” โดยมีรายละเอียดดังต่อไปนี้

  -------------- --------------------------- ----------------------------
  ชื่อร้าน          สถานที่ตั้ง                     

  TELEWIZ        1. ห้อง 333/1 ชั้น 3           13. ห้อง 2048A ชั้น 2F
                 ศูนย์การค้าเซ็นทรัลซิตี้ปิ่นเกล้า      ศูนย์การค้าแฟชั่นไอส์แลนด์

                 2. ห้อง 305 ชั้น 3             14. ห้อง 509A ชั้น 5
                 ศูนย์การค้าเซ็นทรัลพระราม 3      ศูนย์การค้าเซ็นทรัลซิตี้บางนา

                 3. ชั้น 1 เทสโก้ โลตัส          15. ห้อง 324 ชั้น 3
                 สาขาแจ้งวัฒนะ                 ศูนย์การค้าเซ็นทรัลพระราม 3

                 4. ชั้น 2 เทสโก้ โลตัส          16. ชั้นใต้ดิน ศูนย์การค้า บิ๊กซี
                 สาขาสุขุมวิท 50                ซูเปอร์เซ็นเตอร์ สาขาบางนา

                 5. ชั้น 2 เทสโก้ โลตัส สาขาหลักสี่ 17. ห้อง A1 ชั้น 5
                                             ศูนย์การค้าเซ็นทรัลซิตี้บางนา

                 6. ชั้น 1 เทสโก้ โลตัส          18. ห้อง 441/2 ชั้น 4
                 สาขารัตนาธิเบศร์               ศูนย์การค้าเซ็นทรัลซิตี้ปิ่นเกล้า

                 7. ชั้น 2 เทสโก้ โลตัส          19. มหาวิทยาลัยเกษตรศาสตร์
                 สาขาพระราม 3                อาคารจอดรถงามวงศ์วาน 1

                 8. ชั้น 2 เทสโก้ โลตัส          20. ห้อง 225 ชั้น 2
                 สาขาบางนาตราด               ศูนย์การค้าเซ็นทรัลพลาซ่า พระราม 2

                 9. ชั้น 1 เทสโก้ โลตัส          21. ห้อง L007/1 ชั้น 3
                 สาขาศรีนครินทร์                อาคารชินวัตรทาวเวอร์

                 10. ห้อง 309/1 ชั้น 3          22. ห้อง E12 ชั้น G
                 ศูนย์การค้าเซ็นทรัลรามอินทรา      ศูนย์การค้าเซ็นทรัลแจ้งวัฒนะ

                 11. ห้อง 336/3 ชั้น 3          23. ห้อง GCRB109 ศูนย์การค้าบิ๊กซี
                 ออลซีซันส์คอมเพล็กซ์             ซูเปอร์เซ็นเตอร์ บางพลี

                 12. ห้อง 2121B ชั้น G ไทยพาณิชย์ 
                 ปาร์ค พลาซ่า                  

  TELEWIZ        1. ห้อง A115,122,126         3. ชั้น 3 เทสโก้โลตัส สาขาปิ่นเกล้า
  EXPRESS        ตลาดบองมาร์เช่                

                 2. ห้อง F1/10 ห้างคาร์ฟูร์       4. ชั้น 1 ศูนย์การค้าโฮมโปร
                 สาขาพระราม 2                สาขาบางนา

  TWZ SHOP       1. ห้อง 2068 ชั้น 2F           7. ชั้น 4 อาคารเอ็ม บี เค
                 ศูนการค้าแฟชั่นไอส์แลนด์          เซ็นเตอร์

                 2. ห้อง G144 ชั้น G            8. ห้อง 320 ชั้น 3
                 ศูนย์การค้าเซ็นทรัลพลาซ่า ลาดพร้าว ศูนย์การค้าเซ็นทรัลเชียงใหม่

                 3. ห้อง 244 ชั้น 2             9. ชั้น 3 ศูนย์การค้าฟิวเจอร์พาร์ค
                 ศูนย์การค้าเซ็นทรัลพลาซ่า ลาดพร้าว รังสิต

                 4. ห้อง A-16 ชั้น 1            10. ห้อง 341/2 ชั้น 3
                 อาคารหลักสี่พลาซ่า              ศูนย์การค้าเซ็นทรัลปิ่นเกล้า

                 5. ห้อง K-C 401 ชั้น 4         11. ห้อง 520B ชั้น 5
                 ศูนย์การค้าเซ็นทรัลเวิลด์          ศูนย์การค้าเซ็นทรัลบางนา

                 6. ชั้น 2 ตึกคอมโฆษะ ขอนแก่น    

  ชื่อร้าน          สถานที่ตั้ง                     

  M SHOP         1. ห้อง G11 ชั้น G             
                 ศูนย์การค้าเซ็นทรัลพลาซ่า ลาดพร้าว 

  NOKIA SHOP     1. ห้อง 517A ชั้น 5            
                 สูนย์การค้าเซ็นทรัลซิตี้บางนา       

  TWZ MOBILE     1. ห้อง 241 ชั้น 2             
  SOLUTION       ศูนย์การค้าเซ็นทรัล พระราม 2     
  -------------- --------------------------- ----------------------------

บริษัทได้รับสิทธิแฟรนไชส์ร้านเทเลวิซจาก บมจ. แอดวานซ์ อินโฟร์ เซอร์วิส (“AIS”) ตั้งแต่ปี
2537 จนถึงปัจจุบันเป็นเวลากว่า 10 ปี
ทั้งนี้บริษัทได้รับรางวัลดีเด่นด้านการขายและงานบริการจาก AIS อย่างต่อเนื่องทุกปี ตั้งแต่ปี 2537
จนถึงปัจจุบัน ทำให้บริษัทได้รับการสนับสนุนจาก AIS เป็นอย่างดี ทั้งในด้านการจัดโปรโมชั่น
การส่งเสริมการขายต่างๆ จากการเป็นพันธมิตรทางธุรกิจที่ดีมาโดยตลอด

ในปี 2551 บริษัทเป็นผู้จัดจำหน่ายโทรศัพท์เคลื่อนที่ภายใต้ชื่อ “TWZ” และ “NOKTEL”
ซึ่งเป็นตราผลิตภัณฑ์ของบริษัท โดยบริษัทนำสินค้าเข้าจากประเทศจีน
ซึ่งปัจจุบันผู้บริโภคให้การยอมรับในสินค้าจากประเทศจีนมากขึ้น
เนื่องจากสินค้าดังกล่าวมีราคาถูกและมีฟังก์ชั่นการใช้งานที่สามารถตอบสนองความต้องการของผู้บริโภคได้เป็นอย่างดี
โดยบริษัทมียอดจำหน่ายสินค้าดังกล่าวเพิ่มขึ้นอย่างต่อเนื่อง
นอกจากนี้เพื่อเพิ่มความหลากหลายในผลิตภัณฑ์ของบริษัท
และสามารถตอบสนองความต้องการของลูกค้าได้อย่างเต็มที่
บริษัทจึงเป็นตัวแทนจําหน่ายโทรศัพท์เคลื่อนที่ให้กับผู้จัดจำหน่ายจำนวน 3 บริษัท ประกอบด้วย บริษัท
ไวร์เลส ดีไวซ์ ซัพพลาย จำกัด บริษัท เอ็มลิ้งค์ เอเชีย คอร์ปอเรชั่น จํากัด (มหาชน) และ
บริษัท ยูไนเต็ด ดิสทริบิวชั่น บิซซิเนส จำกัด
รวมทั้งมีการซื้อเพิ่มเติมจากตัวแทนจำหน่ายรายอื่นในประเทศอีกด้วย

เนื่องจากบริษัทเล็งเห็นถึงโอกาสในธุรกิจพัฒนาอสังหาริมทรัพย์ เมื่อวันที่ 11 มีนาคม 2551
บริษัทจึงได้เข้าทำสัญญาสิทธิการเช่าที่ดินจากการรถไฟแห่งประเทศไทย บนถนนรัชดาภิเษก
เนื้อที่ประมาณ 6,126 ตารางเมตร มูลค่า 88.30 ล้านบาท โดยสัญญามีอายุ 24 ปี
เพื่อก่อสร้างโฮมออฟฟิศเพื่อการพาณิชย์
ซึ่งทำเลดังกล่าวเป็นทำเลที่ดีติดสถานีรถไฟฟ้าใต้ตินรัชดาภิเษก
ซึ่งจะสามารถช่วยเพิ่มรายได้และกำไรให้กับบริษัทได้ในอนาคต
โดยปัจจุบันอยู่ระหว่างการก่อสร้างตามแบบที่ได้รับอนุญาต(ส่วนแรก)
คาดว่าจะก่อสร้างเสร็จในช่วงปลายปี 2552

เพื่อเป็นการรองรับการขยายธุรกิจในอนาคต ในปี 2548 บริษัทจึงได้มีการเพิ่มทุนจดทะเบียน เป็น
240.00 ล้านบาท แบ่งเป็นหุ้นสามัญจำนวน 240 ล้านหุ้น มูลค่าที่ตราไว้หุ้นละ 1.00 บาท
และแปรสภาพเป็นบริษัทมหาชน พร้อมทั้งเข้าจดทะเบียนในตลาดหลักทรัพย์แห่งประเทศไทย
ซึ่งตลาดหลักทรัพย์แห่งประเทศไทยได้รับหุ้นสามัญของบริษัทเป็นหลักทรัพย์จดทะเบียนในกลุ่มเทคโนโลยีหมวดสื่อสาร
และใช้ชื่อย่อในการซื้อขายหลักทรัพย์ว่า “TWZ” และเริ่มซื้อขายในตลาดหลักทรัพย์ได้ตั้งแต่วันที่ 18
พฤศจิกายน 2548 เป็นต้นมา และเพื่อเพิ่มสภาพคล่องให้กับหุ้นสามัญของบริษัท
ที่ประชุมวิสามัญผู้ถือหุ้นครั้งที่ 1/2551 เมื่อวันที่ 20 มิถุนายน 2551
ได้มีมติอนุมัติการเปลี่ยนแปลงมูลค่าหุ้นสามัญที่ตราไว้ จากเดิมหุ้นละ 1.00 บาท เป็นหุ้นละ 0.10
บาท โดยจากเดิมบริษัทมีทุนจดทะเบียนจำนวน 240.00 ล้านบาท แบ่งเป็นหุ้นสามัญจำนวน 240
ล้านหุ้น มูลค่าที่ตราไว้หุ้นละ 1.00 บาท เปลี่ยนแปลงใหม่เป็นทุนจดทะเบียนจำนวน 240.00
ล้านบาท แบ่งเป็นหุ้นสามัญจำนวน 2,400 ล้านหุ้น มูลค่าที่ตราไว้หุ้นละ 0.10 บาท
โดยบริษัทได้จดทะเบียนการเปลี่ยนแปลงมูลค่าหุ้นสามัญที่ตราไว้ที่กระทรวงพาณิชย์เมื่อวันที่ 30
มิถุนายน 2551

ปัจจัยความเสี่ยงที่สำคัญ

จากการที่บริษัทได้รับสิทธิในการจำหน่ายสินค้าและให้บริการต่างๆ
ภายใต้เครื่องหมายการค้าและชื่อทางการค้าว่า เทเลวิซ จาก AIS
โดยได้รับสิทธิในการเปิดร้านเทเลวิซจำนวน 23 สาขาและเทเลวิซ เอ็กซ์เพรส จำนวน 4 สาขา
บริษัทจึงมีความเสี่ยงหากถูกบอกเลิกสัญญาให้สิทธิจาก AIS อย่างไรก็ตาม
จากการที่สถานที่ตั้งสาขาเทเลวิซของบริษัทส่วนใหญ่อยู่ใน Prime Area ดังนั้น
ถึงแม้จะถูกยกเลิกสัญญาให้สิทธิดังกล่าว บริษัทก็สามารถเปิดดำเนินการร้านค้าในชื่อร้าน TWZ Shop
เพื่อจำหน่ายสินค้าและให้บริการได้โดยทันที นอกจากนี้
โครงสร้างรายได้ส่วนใหญ่ของบริษัทเป็นรายได้จากการขายส่งสินค้า
ทำให้ผลกระทบที่อาจเกิดขึ้นจากการถูกบอกเลิกสัญญาส่งผลต่อผลประกอบการของบริษัทไม่มากนัก
ในขณะเดียวกัน บริษัทจำหน่ายเฉพาะซิมการ์ดของระบบ Digital GSM Advance และระบบ
Digital GSM 1800 และ ผลิตภัณฑ์ 1-2-Call! ซึ่งดำเนินการโดย AIS เท่านั้น
บริษัทจึงมีความเสี่ยงจากการพึ่งพิงผู้ให้บริการโทรศัพท์เคลื่อนที่รายดังกล่าว
รวมทั้งอาจมีความเสี่ยงในเรื่องของการแข่งขันจากผู้ให้บริการรายอื่น เช่น บริษัท โทเทิ่ล แอ็คเซ็ส
คอมมูนิเคชั่น จำกัด (มหาชน) และ บริษัท ทรูมูฟ จำกัด เป็นต้น แต่เนื่องจาก AIS
เป็นผู้ประกอบการโทรศัพท์เคลื่อนที่รายใหญ่ที่สุดในประเทศไทย
รวมทั้งยังมีแผนการลงทุนในการขยายเครือข่ายการให้บริการที่ครอบคลุมในหลายพื้นที่อย่างต่อเนื่อง
และมีการจัดกิจกรรมส่งเสริมการขายและการประชาสัมพันธ์อย่างสม่ำเสมอ ซึ่งจะส่งผลทำให้ AIS
สามารถรักษารวมทั้งเพิ่มส่วนแบ่งทางการตลาดได้ อันจะช่วยให้ยอดจำหน่ายซิมการ์ด และผลิตภัณฑ์
1-2-Call! ของบริษัทเพิ่มขึ้นตามไปด้วย

และจากการที่โทรศัพท์เคลื่อนที่เป็นผลิตภัณฑ์ที่มีการเปลี่ยนแปลงเทคโนโลยีอย่างรวดเร็ว
ผู้ผลิตจึงต้องทำการพัฒนาและออกสินค้ารุ่นใหม่ๆ ให้ตรงกับความต้องการของลูกค้าอยู่ตลอดเวลา
บริษัทจึงอาจประสบปัญหาในเรื่องสินค้าที่มีอยู่อาจเสื่อมความนิยมและล้าสมัย
ทำให้บริษัทไม่สามารถจำหน่ายสินค้าดังกล่าวได้
บริษัทจึงอาจมีความจำเป็นที่จะต้องปรับลดราคาขายของสินค้ารุ่นดังกล่าวเพื่อให้ทันกับตลาดและสามารถแข่งขันได้
แต่เนื่องจากผู้บริหารของบริษัทประกอบธุรกิจจำหน่ายโทรศัพท์เคลื่อนที่มาเป็นระยะเวลานานกว่า 15
ปี ทำให้มีความเข้าใจถึงภาวะอุตสาหกรรมโทรศัพท์เคลื่อนที่เป็นอย่างดี
ผู้บริหารของบริษัทจึงให้ความสำคัญในการคัดเลือกยี่ห้อและรุ่นของสินค้าที่จะนำมาจำหน่ายอย่างระมัดระวัง
ในขณะเดียวกัน บริษัทก็มีการบริหารสินค้าคงคลังอย่างมีประสิทธิภาพ ด้วยระบบ Inventory
Online ที่เชื่อมโยงข้อมูลสินค้าคงคลังของทุกสาขา สามารถตรวจเช็คสินค้าคงคลังได้ในทันที
ส่งผลทำให้บริษัทสามารถกระจายสินค้าเพื่อจัดจำหน่ายได้รวดเร็วก่อนที่สินค้าที่มีอยู่จะเสื่อมความนิยม
และจากการเจริญเติบโตอย่างรวดเร็วของธุรกิจจำหน่ายโทรศัพท์เคลื่อนที่และอุปกรณ์เสริมต่างๆ
ทำให้ธุรกิจจำหน่ายโทรศัพท์ เคลื่อนที่มีการแข่งขันรุนแรงขึ้นโดยเฉพาะการแข่งขันด้านราคาสินค้า
แต่จากการที่บริษัทเป็นร้านตัวแทนจำหน่ายพันธมิตรของ AIS
ประกอบกับการที่บริษัทมีสินค้าที่ให้บริการแก่ลูกค้าที่หลากหลาย
การมีช่องทางการจำหน่ายที่ครอบคลุมและทั่วถึงทั้งในส่วนของการขายปลีกโดยมีสาขาซึ่งส่วนใหญ่ตั้งอยู่ใน
Prime Area และมีตัวแทนจำหน่ายกว่า 500 รายทั่วประเทศ มีศูนย์บริการที่มีคุณภาพและครบวงจร
รวมทั้งการที่ผู้บริหารมีความเข้าใจกลไกตลาดและความต้องการของลูกค้าเป็นอย่างดี
ทำให้บริษัทเชื่อมั่นว่าบริษัทมีความพร้อมและสามารถที่จะแข่งขันกับผู้ประกอบการอื่นๆ
ในอุตสาหกรรมได้อย่างเต็มที่

นอกเหนือจากความเสี่ยงดังที่กล่าวข้างต้นแล้ว
บริษัทยังมีความเสี่ยงจากการพึ่งพิงผู้จำหน่ายสินค้ารายใหญ่ ความเสี่ยงจากอัตราแลกเปลี่ยน
ความเสี่ยงเกี่ยวกับสัญญาเช่าพื้นที่ ความเสี่ยงจากการที่บริษัทมีผู้ถือหุ้นรายใหญ่เกินกว่าร้อยละ 50
และความเสี่ยงจากการพึ่งพิงผู้บริหารหลักซึ่งเป็นผู้ถือหุ้นใหญ่ของบริษัท
ซึ่งผู้ลงทุนสามารถอ่านรายละเอียดในส่วนที่ 2 ข้อ 1 เรื่อง ปัจจัยความเสี่ยง

สรุปฐานะการเงินและผลการดำเนินงาน

รายได้รวมของบริษัทและบริษัทย่อยเพิ่มจาก 3,484.53 ล้านบาท ในปี 2549 เป็น 4,566.56
ล้านบาท ในปี 2550 หรือคิดเป็นอัตราการเติบโตร้อยละ 31.05 และลดลงเป็น 3,333.89
ล้านบาท ในปี 2551 หรือลดลงในอัตราร้อยละ 26.99 โดยรายได้ปี 2551 ประกอบด้วย
รายได้จากการขายและบริการ ซึ่งเป็นรายได้หลักของบริษัทและบริษัทย่อย ประกอบด้วย
รายได้จากการขายโทรศัพท์เคลื่อนที่ อุปกรณ์เสริม บัตรเติมเงิน รายได้จากศูนย์บริการ
ค่าธรรมเนียมการให้บริการของ AIS (Commission Online)
และรายได้ค่าบริการเคาน์เตอร์เซอร์วิส โดยเพิ่มขึ้นจาก 3,382.63 ล้านบาท ในปี 2549 เป็น
4,413.96 ล้านบาท ในปี 2550 หรือคิดเป็นอัตราการเติบโตร้อยละ 30.49 และในปี 2551 เป็น
3,251.39 ล้านบาท ซึ่งมีอัตราการลดลงร้อยละ 26.34
ซึ่งการลดลงของรายได้จากการขายและบริการในปี 2551
เนื่องจากบริษัทย่อยได้บอกเลิกการเป็นผู้จัดจำหน่ายแต่เพียงผู้เดียวกับบริษัท ไทยซัมซุง
อิเลคโทรนิคส์ จำกัด ตั้งแต่เดือนกันยายน ปี 2550 เนื่องจากบริษัท ไทยซัมซุง อิเลคโทรนิคส์
จำกัด ไม่ปฏิบัติตามข้อตกลงทางการค้า อย่างไรก็ตาม
บริษัทได้นำโทรศัพท์เคลื่อนที่และอุปกรณ์เสริมเข้ามาจากประเทศจีน มาจัดจำหน่ายภายใต้ชื่อ “TWZ”
และ “NOKTEL” ซึ่งเป็นตราผลิตภัณฑ์ของบริษัทเพิ่มมากขึ้น
ซึ่งได้รับการตอบรับค่อนข้างดีจากผู้บริโภค
เนื่องจากสินค้ามีราคาเหมาะสมและมีฟังก์ชั่นการใช้งานที่หลากหลาย
สำหรับรายได้ค่าสนับสนุนการขายเป็นรายได้ที่บริษัทและบริษัทย่อยได้รับจากผู้ผลิตโทรศัพท์เคลื่อนที่ที่แต่งตั้งบริษัทและบริษัทย่อยเป็นผู้จัดจำหน่ายและผู้ให้บริการโทรศัพท์เคลื่อนที่
โดยรายได้ค่าสนับสนุนการขายมีจำนวนเพิ่มมากขึ้นจาก 93.86 ล้านบาทในปี 2549 เป็น 128.86
ล้านบาท ในปี 2550 คิดเป็นอัตราการเติบโตถึงร้อยละ 37.28 และเป็นจำนวน 64.00
ล้านบาทในปี 2551 ลดลงร้อยละ 50.34
เนื่องมาจากบริษัทและบริษัทย่อยจัดจำหน่ายสินค้าให้แก่ผู้ผลิตโทรศัพท์เคลื่อนที่และผู้จัดจำหน่ายลดลงตามสภาวการณ์แข่งขันและอุตสาหกรรมโทรศัพท์เคลื่อนที่
และมีการจำหน่ายสินค้าภายใต้ตราผลิตภัณฑ์ของบริษัทมากขึ้น
จึงทำให้ได้รับรายได้ค่าสนับสนุนการขายลดลง สำหรับรายได้อื่นๆ ของบริษัทและบริษัทย่อยในปี
2549-2551 เป็น 8.04 ล้านบาท ในปี 2549 เป็น 23.75 ล้านบาทในปี 2550 และเป็น 18.50
ล้านบาทในปี 2551

บริษัทมีศักยภาพในการดำเนินธุรกิจเพิ่มมากขึ้นเรื่อยๆ
จากการที่บริษัทเน้นการขายส่งทำให้สามารถบริหารต้นทุนสินค้าได้ต่ำ
ทั้งจากการเป็นผู้จัดจำหน่ายโดยตรงให้แก่ผู้ผลิตโทรศัพท์เคลื่อนที่
รวมทั้งการได้รับส่วนลดจากการซื้อปริมาณมาก (Volume Discount)
และการซื้อสินค้าเป็นเงินสดมากขึ้นเพื่อให้ได้ส่วนลดจากการซื้อเงินสด
ทำให้บริษัทและบริษัทย่อยสามารถรักษาอัตรากำไรขั้นต้นได้ค่อนข้างสูง โดยมีอัตรากำไรขั้นต้นในปี
2549-2551 เท่ากับร้อยละ 7.89 ร้อยละ 7.32 และร้อยละ 6.78 ตามลำดับ ในปี 2551
มีอัตรากำไรขั้นต้นลดลง
เนื่องจากสถานการณ์ทางเศรษฐกิจโดยรวมของประเทศที่ชะลอตัวลงทำให้ผู้บริโภคชะลอการจับจ่ายใช้สอยส่งผลให้บริษัทต้องมีการจัดกิจกรรมทางการตลาดเพื่อกระตุ้นการจัดจำหน่ายมากขึ้น
ในขณะที่ค่าใช้จ่ายในการขายและบริหารต่อรายได้ของบริษัทและบริษัทย่อยคิดเป็นสัดส่วนร้อยละ
4.95 ในปี 2549 ร้อยละ 5.63 ในปี 2550 และร้อยละ 5.95 ในปี 2551 โดยในปี 2551
บริษัทสามารถรักษาอัตราค่าใช้จ่ายในการขายและบริหารต่อรายได้รวมของบริษัทและบริษัทย่อยไว้ได้ใกล้เคียงกับปีที่แล้ว
แม้ว่าบริษัทมีค่าใช้จ่ายในการจัดกิจกรรมทางการตลาดเพิ่มมากขึ้นเพื่อที่จะเพิ่มยอดขายและขยายช่องทางการจัดจำหน่าย
โดยบริษัทยังคงสามารถควบคุมต้นทุนการดำเนินงานอื่นๆ ได้อย่างมีประสิทธิภาพ
จากเหตุผลข้างต้นทำให้กำไรสุทธิของบริษัทและบริษัทย่อย เป็นจำนวน 124.41 ล้านบาทในปี 2549
จำนวน 94.83 ล้านบาทในปี 2550 และเป็นจำนวน 15.02 ล้านบาทในปี 2551

สินทรัพย์รวมของบริษัทและบริษัทย่อย ณ สิ้นปี 2551 มีจำนวน 1,939.48 ล้านบาท เพิ่มขึ้นร้อยละ
7.01 จากปี 2550 โดยประกอบด้วยสินทรัพย์หมุนเวียนคิดเป็นสัดส่วนร้อยละ 78.49
และสินทรัพย์ไม่หมุนเวียนร้อยละ 21.51 โดยสินทรัพย์หมุนเวียนหลักของบริษัท ได้แก่ ลูกหนี้การค้า
และสินค้าคงเหลือ คิดเป็นสัดส่วนร้อยละ 30.55 และร้อยละ 36.98 ของสินทรัพย์รวมปี 2551
สำหรับสินทรัพย์ไม่หมุนเวียนของบริษัทและบริษัทย่อยมีสัดส่วนค่อนข้างน้อย
เนื่องจากบริษัทและบริษัทย่อยประกอบธุรกิจซื้อมาขายไป โดย ณ สิ้นปี 2551 ประกอบด้วย ที่ดิน
อาคารและอุปกรณ์ เฉพาะในส่วนที่เป็นส่วนปรับปรุงอาคาร เครื่องมืออุปกรณ์ เครื่องใช้สำนักงาน
เครื่องตกแต่งสำนักงาน ยานพาหนะ และระบบคอมพิวเตอร์ จำนวน 28.68 ล้านบาท
สิทธิการเช่าของบริษัทจำนวน 109.00 ล้านบาท และเงินฝากประจำเพื่อค้ำประกันจำนวน 258.40
ล้านบาท ซึ่งสิทธิการเช่าของบริษัทบางส่วน
และเงินฝากประจำทั้งจำนวนนำไปเป็นหลักทรัพย์ค้ำประกันเพื่อขอสินเชื่อจากธนาคารพาณิชย์ ณ สิ้นปี
2551 บริษัทและบริษัทย่อยมีหนี้สินจำนวน 1,347.87ล้านบาท คิดเป็นอัตราการเพิ่มขึ้นร้อยละ
12.34 จากปี 2550
การเพิ่มขึ้นของหนี้สินดังกล่าวเป็นผลมาจากการเพิ่มขึ้นของเงินกู้ยืมระยะสั้นและเงินกู้ในรูปเลตเตอร์ออฟเครดิตเพื่อใช้สำหรับการซื้อสินค้าจากผู้จัดจำหน่ายและผู้ผลิตโทรศัพท์เคลื่อนที่ชั้นนำจากต่างประเทศ
ในขณะที่ส่วนของผู้ถือหุ้นของบริษัทและบริษัทย่อยเท่ากับ 591.62 ล้านบาท
คิดเป็นอัตราการลดลงร้อยละ 3.43 จากปี 2550
ทำให้อัตราส่วนหนี้สินต่อส่วนของผู้ถือหุ้นของบริษัทและบริษัทย่อยเท่ากับ 2.28 เท่า